b'\n_START_ARTICLE_\nTsitsi Dangarembga\n_START_PARAGRAPH_\nTsitsi Dangarembga (s. 1959 Mutoko, Rhodesia) on zimbabwelainen kirjailija ja elokuvaohjaaja. H\xc3\xa4nen esikoisromaaninsa Nervous Conditions (1988) sai Kansainyhteis\xc3\xb6n kirjallisuuspalkinnon vuonna 1989. Teoksesta on muodostunut afrikkalaisen kirjallisuuden moderni klassikko. Dangarembga on kirjoittanut my\xc3\xb6s useita muita teoksia, kuten n\xc3\xa4ytelmi\xc3\xa4._NEWLINE_Dangarembga vietti osan lapsuudestaan Englannissa. H\xc3\xa4n opiskeli l\xc3\xa4\xc3\xa4ketiedett\xc3\xa4 Cambridgen ja psykologiaa Zimbabwen yliopistolla. H\xc3\xa4nen ohjaamansa Everyone\xe2\x80\x99s Child (1996) on ensimm\xc3\xa4inen mustan zimbabwelaisen naisen ohjaama koko illan elokuva.'